Ent Ida-Euroopas muutus korraga kõik, kui mu hõimlasi tuulikuid hakati sinnagi püsti­tama.  Mitte ainult Eestis, vaid ka Lätis ja Leedus, muudest paika­dest rääkimata. Kogunesid külakonnad, tulid kokku kihelkon­nad, takkatippu talutaadid. Ja kuis siis meid, tuulikuid mater­dati! Varjavad vaadet, hirmuta­vad linde, murravad mesilasi, tekitavad vibratsiooni, mürise­vad hullupööra, toovad depres­siooni, ju on suisa saatanast.